Има духовно решение за всеки проблем, Уейн Дайър
Има духовно решение за всеки проблем, Уейн Дайър
------------------------------------------------


Вдъхновяваща книга, която показва съществуването на всемогъща духовна сила, която добре познаваме и в която е решението на проблемите – силата на любовта, хармонията и проявленията на доброто.

Когато се изправим пред проблем, независимо дали е свързан с влошено здраве, с финансови затруднения или с общуване с други хора, ние често разчитаме на интелекта, за да го решим. В тази книга Дайър ни показва, че има духовна сила, която носи решение на проблемите. Авторът черпи от различни духовни традиции, особено от прочутата молитва на свети Франциск от Асизи и ни призовава да пробудим нашата духовна същност.

***Първата част от книгата полага основите за духовно решаване на проблемите, като разкрива мъдростта на йогата-мистик Патанджали.***

Втората част се съсредоточава върху молитвата на свети Франциск.

Дайър дава конкретни практически препоръки за прилагане ученията на тези мъдреци, включително утвърждения, писмени упражнения и насочени медитации.
Уейн Дайър
==========




Уейн Дайър, доктор по философия, е известен в целия свят писател и лектор в областта на самоусъвършенстването. Той е автор на повече от 30 книги, създал е множество аудиокасети
и видеопрограми и е участвал в хиляди предавания по телевизията и радиото. Неговите книги „[Бъди господар на живота си](https://poznanie.net/bookstore/bydi-gospodar-na-zhivota-si-uejn-dajyr/)“, „Мъдростта на вековете“, „Има духовно решение на всеки проблем“ и бестселърите на „Ню Йорк Таймс“ „10 тайни на успеха и вътрешния мир“, „Силата на намерението“, „Промени мислите си, промени живота си“ са представяни в специални предавания по националната телевизия. Всички тези творби на Уейн Дайър са публикувани на български език от ИК „Кибеа“.
Дайър е защитил докторат по педагогическа психология в университета „Уейн“ и е работил като асистент в университета „Сейнт Джон“ в Ню Йорк.


 